 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ስዑዲ ዓረብ ፈላማይ ውድድር ቅልስ ረስሊንግ ደቂኣንስትዮ አአንጊዳ 1 ሕዳር 2019 ምንጪ ስእሊ, WWE ስዑዲ ዓረብ ፈላማይ ዘመናዊ ውድድር ቅልስ ደቂኣንስትዮ ረስሊንግ አአንጊዳ እዚ ፍጻመ እታ ሃገር ኣብ ዓውዲ መዘናግዒ ዘለዋ ስጡም ሕግታት ዘፍኩስ ስጉሚ እዩ እቲ ኣብ ሪያድ ዝተኻየደ ውድድር ኣብ ዓለም ለኻዊ ውድድር ረስሊንግ WWE ስሙያት ዝኾና ናታልያን ሌሴ ኢቫንስን ዝተራኸባሉ ነይሩ ክልቲአን ተጋጠምቲ ቅድሚ ሕዚ ይኽደንኦ ካብ ዝነበረ ቅዲ ብዝተፈለየ ምሉእ ነብሰን ዝሽፍን ክዳንን ናይ ላዕሊ ካናቲራን ተኸዲነን እየን ተቓሊሰን ስዑዲ ዓረብ ንደቂኣንስትዮ ደቛሲ ዓፋኒ ሕጊ ካብ ዘለወን ሃገራት እታ ቀንዲ ከምዝኾነት ክግለጽ ጸኒሑ እዩ ኣብዚ ቀረባ ዓመታት ድማ ነዚ ኣብ ዓለም ዘለዋ ሕማቕ ምስሊ ንምዕራይ ምምሕያሽ ትገብር ኣላ መንግስቲ እታ ሃገር ደቂ ኣንስትዮ መኪና ንከይዝውራ ንነዊሕ ዓመታት ይኽልክል ንዝነበረ ሕጊ ኣብ 2018 እዩ ኣልዩዎ ስዑዲ ዓረብ ኣፍደገታታ ንበጻሕቲ ሃገር ክተርሕው እያ ኣዕራብ ንሃይማኖት ሕቘኦምዶ ይህብዎ ኣለዉ? 